**მარკო როისი** (გერმ. Marco Reus) — გერმანელი ფეხბურთელი, გერმანიის ეროვნული საფეხბურთო ნაკრებისა და დორტმუნდის „ბორუსიას" თავდამსხმელი. დაიბადა 1989 წლის 31 მაისს დორტმუნდში. სახელი გაითქვა მენხენგლადბახის ბორუსიაში ასპარეზობით. 2012 წელს დაასახელეს გერმანიის წლის საუკეთესო ფეხბურთელად.

დორტმუნდის ბორუსია
------------------

2012 წლის 4 იანვარს მარკო როისმა ხელი მოაწერა 5 წლიან კონტრაქტს თავის ყოფილ კლუბ დორტმუნდის ბორუსიასთან 17.1 მილიონი ევროს სანაცვლოდ, რომელიც მას ავალდებულებს ბორუსიაში თამაშს 2017 წლის ივლისამდე. როისი თავის ტრანსფერს შემდეგნაირად აფასებდა: "მე მივიღე გადაწყვეტილება, რომელიც ჩემს კარიერას წინ წაწევს. მე გადავედი კლუბში, რომელსაც შეუძლია ჩემპიონატის მოგება და საშუალებას მომცემს ჩემპიონთა ლიგაზე ასპარეზობისა". როისი ოფიციალურად დორტმუნდს 2012 წლის 1 ივლისს შეუერთდა.

როისის ბუნდესლიგური დებიუტი დორტმუნდის ბორუსიას შემადგენლობაში 2012 წლის 24 აგვისტოს შედგა ბრემენის ვერდერის წინააღმდეგ, სადაც მარკომ ანგარიში გახსნა, მატჩი კი 2-1 დორტმუნდელთა სასარგებლოდ დასრულდა. იმავე წლის 29 სექტემბერს მარკო და მისი დორტმუნდი თავის ყოფილ კლუბს - მენხენგლადბახის ბორუსიას დაუპირისპირდა, მატჩი 5-0 დასრულდა დორტმუნდელთა სასარგებლოდ, სადაც მარკომ დუბლით გამოიჩინა თავი. მარკო როისის დებიუტი ჩემპიონთა ლიგაში 3 ოქტომბერს შედგა სტუმრად მანჩესტერში ადგილობრივი მანჩესტერ სიტის წინააღმდეგ, სადაც მარკომ ანგარიში გახსნა, მატჩი კი ფრედ 1-1 დასრულდა. 6 ნოემბერს როისმა შემდეგ გერმანიის ჩემპიონთა რიგებში გოლი ბერნაბეუზეც გაიტანა მადრიდის რეალის წინააღმდეგ, მატჩი ფრედ 2-2 დასრულდა. 21 ნოემბერს შემდგომი გოლი ჩემპიონთა ლიგაზე მარკომ სტუმრად ამსტერდამის აიაქსს გაუტანა, დორტმუნდელებმა იმ მატჩში 4-1 იმარჯვეს და "პლეიოფში" D ჯგუფის გამარჯვებულების რანგში გავიდნენ.

2013 წლის 16 თებერვალს მარკომ თავისი პირველი „ჰეთ-თრიკი" განახორციელა დორტმუნდის ბორუსიას შემადგენლობაში ფრანკფურტის აინტრახტის წინააღმდეგ. 11 მაისს მარკო ორ ბურთიანი ჩამორჩენის აღმოფხვრაში დაეხმარა თავის კლუბს და „ვოლფსბურგის" წინააღმდეგ ორი გოლი მიითვალა საკუთარ ანგარიშზე. 2013 წლის 9 აპრილს მარკომ ჩემპიონთა ლიგის ისტორიაში ერთ-ერთ ყველაზე დრამატულ მატჩში 1/4 ფინალურ ეტაპზე ესპანური მალაგას წინააღმდეგ უმნიშვნელოვანესი როლი ითამაშა, დორტმუნდელებს ნულოვანი ფრის გარდა მხოლოდ გამარჯვება აძლევდათ ხელს. მარკომ ულამაზესი საგოლე გადაცემა და გოლი მიითვალა საკუთარ ანგარიშზე. 24 და 30 აპრილს დორტმუნდელები 1/2 ფინალურ ეტაპზე "სამეფო კლუბს" მადრიდის რეალს დაუპირისპირდნენ. დორტმუნდელთა წარმატებაში უდიდესი როლი მარკომ ითამაშა. 25 მაისს იურგენ კლოპის შეგირდები ჩემპიონთა ლიგის ფინალში მიუნხენის ბაიერნს დაუპირისპირდნენ. დორტმუნდელები არიენ რობენის მიერ 89 წუთზე გატანილი გოლის წყალობით 1–2 დამარცხდნენ, დორტმუნდელთაგან გამათანაბრებელი გოლი თერთმეტმეტრიანით ილქაი გიუნდოგანმა გაიტანა. თერთმეტმეტრიანის დანიშვნა კი მარკო როისზე დანტეს მიერ წესების დარღვევას მოყვა. მარკო როისი უდავოდ გუნდის გამორჩეული ფეხბურთელია თავისი სათამაშო მანერითა და საფეხბურთო ინტელექტით.

საერთაშორისო კარიერა
--------------------

2009 წლის 11 აგვისტოს მარკო როისს ჰქონდა სადებიუტო მატჩი გერმანიის 21 წლამდელთა ნაკრებში, როდესაც მისი თანამემამულე თანატოლები ამხანაგურად გაეჯიბრნენ თურქეთის ნაკრებს. 2010 წლის 6 მაისს ის პირველად გამოიძახეს ეროვნულ ნაკრებში ამხანაგურ მატჩში მალტის ნაკრების წინააღმდეგ, რომელიც 14 მაისს უნდა გაიმართა. 2010 წლის 11 მაისს ის მოიხსნა წინასამატჩო შეკრებიდან, რადგან უკანასკნელ საბუნდესლიგო მატჩში |ლევერკუზენი|ს წინააღმდეგ მიღებული ფეხის ტრავმა გაუმიზეზდა. 2011 წლის 7 ოქტომბერს მას ჰქონდა დებიუტი ამჯერადაც თურქეთის ნაკრებთან. მარკომ თავისი პირველი სანაკრებო გოლი გაიტანა 2012 წლის 26 მაისს ამხანაგურ მატჩში შვეიცარიის ნაკრების წინააღმდეგ, სადაც ისინი დამარცხდნენ 3-5. იმავე წლის 22 ივნისს, მან თავისი გოლი გაიტანა ევრო 2012-ის 1/4 ფინალურ მატჩში საბერძნეთის ნაკრების წინააღმდეგ, სადაც ის პირველად ჩაერთო ტურნირში.
2013 წლის 26 მარტს როისი თავისი ორი გოლით დაეხმარა გერმანიის ნაკრებს ყაზახეთის ნაკრების დამარცხებაში.

კარიერის სტატისტიკა
-------------------

*განახლდა: 12 ნოემბერი 2013.*

| კლუბი | სეზონი | ლიგა | თასი | ევროპა | ჯამი |
| --- | --- | --- | --- | --- | --- |
| თ | გ | თ | გ | თ | გ | თ | გ |
| როტ ვეის ალენი | 2007–08 | 17 | 1 | 0 | 0 | - | 17 | 1 |
| 2008–09 | 27 | 4 | 1 | 0 | - | 28 | 4 |
|
| ჯამი | 44 | 5 | 1 | 0 | – | 45 | 5 |
| ბორუსია მენხენგლადბახი | 2009–10 | 33 | 8 | 2 | 0 | - | 35 | 8 |
| 2010–11 | 34 | 11 | 3 | 1 | - | 37 | 12 |
| 2011–12 | 32 | 18 | 5 | 3 | - | 37 | 21 |
| ჯამი | 99 | 37 | 10 | 4 | – | 109 | 41 |
| დორტმუნდის ბორუსია | 2012–13 | 32 | 14 | 3 | 1 | 12 | 4 | 47 | 19 |
| 2013–14 | 12 | 7 | 2 | 2 | 4 | 1 | 18 | 10 |
| ჯამი | 44 | 21 | 5 | 3 | 16 | 5 | 64 | 29 |
| კარიერაში ჯამი | 186 | 60 | 16 | 7 | 15 | 5 | 215 | 73 |

### ეროვნული ნაკრები

| გერმანიის ნაკრები |
| --- |
| წელი | თამაში | გოლი |
|
| 2011 | 2 | 0 |
| 2012 | 11 | 5 |
| 2013 | 3 | 2 |
| ჯამი | 16 | 7 |

### საერთაშორისო გოლები

| გოლი | თარიღი | ადგილი | მოწინააღმდეგე | გოლი | შედეგი | შეჯიბრი |
| --- | --- | --- | --- | --- | --- | --- |
| 1. | 26 მაისი, 2012 | სტ. იაკობ-პარკი, ბაზელი, შვეიცარია | შვეიცარიის დროშაშვეიცარია | 3–4 | 3–5 | ამხანაგური |
| 2. | 22 ივნისი, 2012 | პგე არენა გდანსკი, გდანსკი, პოლონეთი | საბერძნეთის დროშასაბერძნეთი | 4–1 | 4–2 | ევრო 2012 |
| 3. | 11 სექტემბერი, 2012 | ერნსტ-ჰაპელ შტადიონი, ვენა, [[ავსტრია] | ავსტრიის დროშაავსტრია | 1–0 | 2–1 | მსოფლიოს 2014 წლის შესარჩევი კვალიფიკაცია |
| 4. | 12 ოქტომბერი, 2012 | ავივა სტედიუმი, დუბლინი, ირლანდია | ირლანდიის დროშაირლანდია | 1–0 | 6–1 | მსოფლიოს 2014 წლის შესარჩევის კვალიფიკაცია |
| 5. | 2–0 |
| 6. | 26 მარტი, 2013 | ფრანკენშტადიონი, ნიურნბერგი, გერმანია | ყაზახეთის დროშაყაზახეთი | 1–0 | 4–1 | მსოფლიოს 2014 წლის შესარჩევის კვალიფიკაცია |
| 7. | 4–3 |

ტიტულები
--------

### საკლუბო

როტ ვეის ალენი
* გერმანიის რეგიონალ–ლიგა: 2007-08

დორტმუნდის ბორუსია
* გერმანიის სუპერ–თასი: 2013
* უეფას ჩემპიონთა ლიგა ფინალისტი: 2012–13

### ინდივიდუალური

* გერმანიის წლის საუკეთესო ფეხბურთელი: 2012
* UEFA - ს წლის გუნდი: 2013

რესურსები ინტერნეტში
--------------------

* 

* ოფიციალური საიტი
* მარკო როისიTwitter-ზე
* German national team profile დაარქივებული 2013-10-29 საიტზე Wayback Machine.  (გერმანული)
* Marco Reus transfermarkt.de-ზე (გერმანული)
* Marco Reus — სტატისტიკა საიტზე Soccerbase.com (ინგლისური)
* ESPN Soccernet Profile[*მკვდარი ბმული*]

სქოლიო
------

1. ↑  მარკო როისი. ESPN Soccernet. ციტირების თარიღი: 26 აპრილი 2013.
2. ↑  უეფას 2013 წლის საუკეთესო კლუბი

|  |  |  |  |
| --- | --- | --- | --- |
| 

| ხ • გ • რ
ბორუსია დორტმუნდი  – მიმდინარე შემადგენლობა |
| --- |
|  |
| 

1 ვაიდენფელერი ·
2 ზაგადუ ·
4 სუბოტიჩი ·
11 როისი ·
13 გერეირუ ·
19 დაუდი ·
20 ფილიპი ·
26 პიშეკი ·
29 მარსელ შმელცერი (კ) ·
30 პასლაკი ·
33 ვაიგლი ·
34 ლარსენი ·
35 რაიმანი ·
36 ტოპრაკი ·
37 დურმი ·
38 ბიურკი ·
მწვრთნელი: 
 |

 |

|  |  |  |  |  |
| --- | --- | --- | --- | --- |
| 

| ხ • გ • რ
გერმანიის შემადგენლობა  –  2012 წლის ევროპის საფეხბურთო ჩემპიონატი |
| --- |
|  |
| 
* 1 ნოიერი
* 2 გიუნდოგანი
* 3 შმელცერი
* 4 ჰიოვედესი
* 5 ჰუმელსი
* 6 ხედირა
* 7 შვაინშტაიგერი
* 8 ოზილი
* 9 შურლე
* 10 პოდოლსკი
* 11 კლოზე
* 12 ვიზე
* 13 მიულერი
* 14 ბადშტუბერი
* 15 ბენდერი
* 16 ლამი (კ)
* 17 მერტეზაკერი
* 18 კროოსი
* 19 გეცე
* 20 ბოატენგი
* 21 როისი
* 22 ცილერი
* 23 გომესი
* მწვრთნელი: ლევი
 | გერმანიის დროშა |

 |

|  |  |  |  |  |
| --- | --- | --- | --- | --- |
| 

| ხ • გ • რ
გერმანიის შემადგენლობა  –  2018 წლის მსოფლიო საფეხბურთო ჩემპიონატი |
| --- |
|  |
| 
* 1 ნოიერი (კ)
* 2 პლატენჰარდტი
* 3 ჰექტორი
* 4 გინტერი
* 5 ჰუმელსი
* 6 ხედირა
* 7 დრაქსლერი
* 8 კროოსი
* 9 ვერნერი
* 10 ოზილი
* 11 როისი
* 12 ტრაპი
* 13 მიულერი
* 14 გორეცკა
* 15 ზიულე
* 16 რიუდიგერი
* 17 ბოატენგი
* 18 კიმიხი
* 19 რუდი
* 20 ბრანდტი
* 21 გიუნდოგანი
* 22 ტერ შტეგენი
* 23 გომესი
* მწვრთნელი: ლევი
 | გერმანიის დროშა |

 |